относно използването на приходите от търгове
 Държавите членки докладват информация относно използването на приходите от търгове на квоти съгласно член 19, параграф 2 от Регламент (ЕС) 2018/1999 в съответствие с форматите, представени в приложение II към настоящия регламент.
 Член 6
 Информация относно финансовата и технологичната помощ, оказвана на развиващите се държави
 1. Държавите членки докладват количествената информация относно публичните и мобилизираните финансови ресурси, посочена в буква а), подточка i), и наличната информация за дейностите на държавите членки във връзка с финансираните с публични средства проекти за трансфер на технологии и за изграждане на капацитет за развиващите се държави съгласно РКООНИК, посочена в приложение VIII, част 2, буква а), подточка iii) към Регламент (ЕС) 2018/1999, като спазват общия табличен формат, въведен от Комитета за подпомагане на развитието към Организацията за икономическо сътрудничество и развитие (КПР към ОИСР) за целите на докладването в системата за отчитане на кредиторите (CRS), или форматите, посочени в приложение III към настоящия регламент.
 2. Държавите членки докладват качествената методологическа информация, разясняваща метода, използван за изчисляване на количествената информация, посочена в приложение VIII, част 2, буква а), подточка ii) към Регламент (ЕС) 2018/1999, като спазват формàта, определен в приложение IV към настоящия регламент.
 3. Държавите членки докладват наличната информация за планираното предоставяне на помощ, посочена в приложение VIII, част 2, буква б) към Регламент (ЕС) 2018/1999, като спазват формàта, определен в приложение V към настоящия регламент.
 ГЛАВА III
 ДОКЛАДВАНЕ ОТ СТРАНА НА ДЪРЖАВИТЕ ЧЛЕНКИ ОТНОСНО ПРИБЛИЗИТЕЛНИТЕ ИНВЕНТАРИЗАЦИИ НА ПАРНИКОВИТЕ ГАЗОВЕ, ИНВЕНТАРИЗАЦИИТЕ НА ПАРНИКОВИТЕ ГАЗОВЕ И ОТЧЕТЕНИТЕ ЕМИСИИ НА ПАРНИКОВИ ГАЗОВЕ И ОТЧЕТЕНИТЕ ПОГЛЪЩАНИЯ
 Член 7
 Докладване относно приблизителните инвентаризации на парниковите газове
 1. Държавите членки съобщават своите приблизителни инвентаризации на парниковите газове съгласно член 26, параграф 2 от Регламент (ЕС) 2018/1999, като спазват формàта, изложен в приложение VI:
 а)
 на равнище разбивка по отделни категории, което отразява данните за дейностите и наличните методи за изготвяне на оценки за година X-1;
 б)
 в отделни колони: разпределението на емисиите, попадащи в обхвата на Директива 2003/87/ЕО, и емисиите, попадащи в обхвата на Регламент (ЕС) 2018/842, по категории източници, когато такива данни са налични.
 2. Държавите членки представят обяснения, включително относно основните движещи сили за най-важните промени при емисиите и поглъщанията, докладвани съгласно формàта, посочен в приложение VI, в сравнение с последните докладвани окончателни данни от инвентаризацията на парниковите газове.
 Член 8
 Общи правила за докладване на инвентаризациите на парниковите газове
 1. Държавите членки докладват информацията, посочена в член 26, параграф 3 от Регламент (ЕС) 2018/1999, като попълват, в съответствие с насоките относно инвентаризацията на парниковите газове и предвидените в настоящия регламент правила:
 а)
 таблиците за докладване по общ формат, като предоставят пълен набор от електронни таблици или XML файлове, в зависимост от наличието на подходящ софтуер, и покрият географския обхват на съответната държава членка съгласно Регламент (ЕС) 2018/1999;
 б)
 информацията, посочена в членове 9—23 от настоящия регламент.
 2. Държавите членки изготвят националния доклад за инвентаризация, посочен в член 26, параграф 3 от Регламент (ЕС) 2018/1999 („национален доклад за инвентаризация“, или „НДИ“), въз основа на тезисния план за документи за инвентаризация на